ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

บริษัทเป็นผู้ผลิตและส่งออกผลิตภัณฑ์สับปะรดบรรจุกระป๋อง ผลไม้รวมบรรจุกระป๋อง
น้ำสับปะรดเข้มข้นบรรจุในถุงปลอดเชื้อ ผลไม้ตามฤดูกาล มีไร่และโรงงานสับปะรดอยู่ที่จังหวัดชลบุรี
ภายใต้เครื่องหมายการค้าของลูกค้าและของบริษัท

บริษัทได้ร่วมทุนกับบริษัท อีสเทิร์น ซีบอร์ด อินดัสเตรียล เอสเตท (ระยอง) จำกัด
โดยการเข้าถือหุ้นร้อยละ 40 ของทุนจดทะเบียนที่เรียกชำระแล้ว 358 ล้านบาท
เพื่อพัฒนาที่ดินเป็นนิคมอุตสาหกรรมพร้อมระบบสาธารณูปโภคต่างๆ ในจังหวัดระยอง และชลบุรี
เพื่อจำหน่ายให้แก่นักลงทุนทั้งชาวไทยและชาวต่างประเทศ

เมื่อวันที่ 27 ตุลาคม 2553 ได้จัดตั้งบริษัทย่อย ในนามบริษัท ควอลิตี้ ไพน์แอปเปิล โปรดักส์ จำกัด
ใช้ชื่อย่อว่า “QPP” สถานที่ตั้งสำนักงานใหญ่เลขที่ 1 อาคารเอ็มไพร์ ทาวเวอร์ ชั้น 43
ถนนสาทรใต้ แขวงยานนาวา เขตสาทร กรุงเทพฯ 10120 เพื่อรองรับการขยายธุรกิจของบริษัท
โดยมีโรงงานผลิตสับปะรดกระป๋องและน้ำสับปะรดเข้มข้นอยู่ที่อำเภอหัวหิน จังหวัดประจวบคีรีขันธ์

เมื่อวันที่ 20 ธันวาคม 2556
บริษัทเข้าซื้อหน่วยลงทุนในกองทุนรวมอสังหาริมทรัพย์และสิทธิการเช่าเหมราชอินดัสเตรียล “HPF”
ร้อยละ 6.88 ของทุนจดทะเบียนที่เรียกชำระแล้ว 4,700 ล้านบาท
ซึ่งเป็นกองทุนที่ลงทุนในสินทรัพย์ในนิคมอุตสาหกรรมเหมราชฯ และของบริษัท อีสเทิร์น ซีบอร์ด
อินดัสเตรียล เอสเตท (ระยอง) จำกัด

เมื่อวันที่ 26 สิงหาคม 2558 ได้จัดตั้งบริษัทย่อย ในนามบริษัท อาหารสยาม (2513) จำกัด
ทุนจดทะเบียน 1 ล้านบาท ใช้ชื่อย่อว่า “SF (2513)” สถานที่ตั้งสำนักงานใหญ่เลขที่ 1
อาคารเอ็มไพร์ ทาวเวอร์ ชั้น 43 ถนนสาทรใต้ แขวงยานนาวา เขตสาทร กรุงเทพฯ 10120
เพื่อรองรับการขยายธุรกิจของบริษัท ประกอบธุรกิจค้าขาย และธุรกิจลงทุน อาทิ ผลิต
จัดหาวัตถุดิบทั้งในและต่างประทศ และขยายการลงทุนใน AEC เป็นต้น

ที่ประชุมสามัญผู้ถือหุ้นประจำปี 2559 เมื่อวันที่ 22 เมษายน 2559 มีมติอนุมัติให้บริษัทเปลี่ยนแปลง
รอบปีบัญชีจากสิ้นสุดวันที่ 31 ธันวาคม เป็น สิ้นสุดวันที่ 30 กันยายนของทุกปี เริ่มรอบปีบัญชีแรกปี
2559 ซึ่งจะมีรอบระยะเวลาบัญชี 9 เดือน ตั้งแต่เดือนมกราคม ถึง เดือนกันยายน 2559
หลังจากนั้นจะมีระยะเวลา 12 เดือน ตั้งแต่เดือนตุลาคม ถึงเดือนกันยายนของทุกปี

1.1 บริษัทได้กำหนดวิสัยทัศน์ พันธกิจ และค่านิยมร่วมเพื่อเป็นแนวทาง
และเป้าหมายระยะยาวในการดำเนินธุรกิจของบริษัทดังนี้

  วิสัยทัศน์

บริษัท อาหารสยาม จำกัด (มหาชน) เป็นผู้ผลิตและจำหน่ายอาหารชั้นนำระดับโลก
ดำเนินธุรกิจอย่างมีประสิทธิภาพและยั่งยืน
มุ่งสร้างคุณค่าและความพึงพอใจให้กับทุกฝ่ายที่มีส่วนเกี่ยวข้อง

  พันธกิจ

บริษัท อาหารสยาม จำกัด ( มหาชน ) เป็นผู้ผลิตและจำหน่ายอาหาร ที่ใช้สับปะรดเป็นวัตถุดิบหลัก
มุ่งสร้างองค์ความรู้และนวัตกรรม เพื่อให้ได้ผลิตภัณฑ์ที่มีคุณภาพ มีความปลอดภัย มีประโยชน์
และสร้างความสุขในการบริโภค มีการจัดการภายใต้หลักธรรมาภิบาล
เพื่อสร้างคุณค่าและความพึงพอใจให้กับลูกค้า เกษตรกร พนักงาน ผู้ถือหุ้น องค์กรที่เกี่ยวข้อง ชุมชน
และสังคม

  ค่านิยมร่วม

Quality is priority : ให้ความสำคัญกับคุณภาพสินค้าและบริการ

Innovation : สร้างสรรค์นวัตกรรมในทุกด้าน

Achievement : มุ่งเน้นการทำงานอย่างมีประสิทธิภาพ

  ได้ผลสำเร็จตามเป้าหมาย

  CSR : มีจิตสำนึกแห่งความรับผิดชอบต่อชุมชน

  สังคม และสิ่งแวดล้อม

Good Governance : ด้วยหลักธรรมาภิบาล

1.2 การเปลี่ยนแปลงและพัฒนาการที่สำคัญ

ในปี 2560 บริษัทมีการประยุกต์ใช้ระบบมาตรฐานสากล IFS (International Food
Standard) ซึ่งเป็นมาตรฐานด้านความปลอดภัยของอาหาร ของประเทศฝรั่งเศสและเยอรมันนี
โดยผ่านการตรวจและได้รับใบรับรองเมื่อวันที่ 27 กุมภาพันธ์ 2560 ด้วยคะแนน 96.94 % เกรด
Higher Level ซึ่งเป็นเกรดสูงสุด
ทำให้สามารถขายผลิตภัณฑ์เข้าประเทศทั้งสองและประเทศในยุโรปได้มากขึ้น

[]

  1.3 โครงสร้างการถือหุ้นของบริษัท อาหารสยาม จำกัด (มหาชน)

70.85%

  บริษัทย่อย บริษัทร่วม

99.99% 99.99% 40%

2.  ลักษณะการประกอบธุรกิจ

  ภาพรวมการประกอบธุรกิจของบริษัท บริษัทย่อยและบริษัทร่วม

บริษัทเป็นผู้ผลิตและส่งออกผลิตภัณฑ์สับปะรดบรรจุกระป๋อง ผลไม้รวมบรรจุกระป๋อง
น้ำสับปะรดเข้มข้นบรรจุในถุงปลอดเชื้อ ผลไม้ตามฤดูกาล
ภายใต้เครื่องหมายการค้าของลูกค้าที่สำคัญๆในต่างประเทศ
และภายใต้เครื่องหมายการค้าของบริษัท “SIAM FOOD”
ซึ่งเป็นที่รู้จักและเชื่อถือได้ของลูกค้ามากว่า 47 ปี บริษัทมีไร่และโรงงานสับปะรดอยู่ที่จังหวัดชลบุรี

บริษัทได้ปรับแผนธุรกิจระยะยาว โดยมีการร่วมลงทุนพัฒนาพื้นที่นิคมอุตสาหกรรม โดยจัดตั้งบริษัท
อีสเทิร์นซีบอร์ด อินดัสเตรียลเอสเตด (ระยอง) ร่วมลงทุนระหว่างบริษัท เหมราชฯ และบริษัท
อาหารสยามจำกัด (มหาชน) ในอัตราส่วน 60 : 40 ซึ่งได้เริ่มการพัฒนาตั้งแต่ปี 2538
ปัจจุบันกลายเป็นศูนย์รวมอุตสาหกรรมครบวงจร และคลัสเตอร์ยานยนต์ที่ใหญ่ที่สุดแห่งหนึ่ง

จัดตั้งบริษัทย่อย จำนวน 2 บริษัท ได้แก่ บริษัท ควอลิตี้ ไพน์แอปเปิล โปรดักส์ จำกัด
ดำเนินการผลิต และจำหน่ายสับปะรดกระป๋อง และน้ำสับปะรดเข้มข้น และบริษัท อาหารสยาม
(2513) จำกัด เพื่อเป็นผู้จัดหาวัตถุดิบทั้งในและต่างประเทศรองรับการขยายการลงทุนใน AEC
เพื่อเสริมสร้างรายได้ที่เติบโตอย่างยั่งยืนในระยะยาว

เป้าหมายการดำเนินธุรกิจปีที่ผ่านมา

ธุรกิจสับปะรด ในปี 2560 บริษัทมีเป้าหมายการเติบโตในธุรกิจสับปะรดอย่างยั่งยืน
ด้วยการขยายฐานการผลิต และเพิ่มกำลังการผลิตของบริษัทย่อย อีกทั้งขยายพื้นที่เพาะปลูก
ด้วยการส่งเสริม contract farmer ผ่านโครงการต่างๆของบริษัท อาทิ โครงการ Siam Food
Model ซึ่งเป็นโครงการที่ส่งเสริมให้เกษตรกรปลูกสับปะรดให้มีคุณภาพสูง และได้ผลผลิตต่อไร่สูงขึ้น

ในปี 2560
บริษัทมีส่วนแบ่งในการผลิตจากบริษัทและบริษัทย่อยโดยมีปริมาณวัตถุดิบเข้าทำการผลิตคิดเป็น
11.62% ของทั้งประเทศ แต่อย่างไรก็ดีในปี 2561
บริษัทคาดว่าจะมีการผลิตที่เพิ่มขึ้นจากช่วงที่ผ่านมา อันเนื่องมาจากแผนการขยายฐานการผลิต
และเพิ่มกำลังการผลิตของบริษัทย่อย อีกทั้งพยายามขยายพื้นที่เพาะปลูก ด้วยการส่งเสริม
contract farmer ผ่านโครงการต่างๆของบริษัทอย่างต่อเนื่องมาตั้งแต่ปี 2558 ถึงปัจจุบัน

ด้านการตลาด บริษัทยังคงใช้กลยุทธ์การให้ความสำคัญในการรักษาฐานลูกค้าเก่า
และหาลูกค้าในตลาดใหม่ โดยนำเสนอสินค้าที่มีคุณภาพ การให้บริการที่ดี
รวมถึงการส่งสินค้าตรงตามที่กำหนด เพื่อให้ลูกค้าเกิดความพอใจสูงสุด
รวมทั้งพยายามที่จะหาผลิตภัณฑ์ใหม่ๆ เพื่อเพิ่มฐานรายได้ของบริษัท

ในปี 2560 (ต.ค. 59 - ก.ย. 60) บริษัทมีสัดส่วนการส่งออกไปต่างประเทศแบ่งตามภูมิภาค
ดังนี้

-   ยุโรป : 55%

-   อเมริกา : 25%

-   เอเชีย : 12%

-   โอเชียเนีย: 5%

-   ตะวันออกกลาง : 2.5%

-   แอฟริกา : 0.5%

แนวโน้มภาวะอุตสาหกรรมและสภาพการแข่งขันในอนาคต

ในปี 2561 คาดว่า จำนวนวัตถุดิบโดยรวมของทั้งประเทศน่าจะมีแนวโน้มมากกว่าปีที่ผ่านมา
เนื่องจากราคาวัตถุดิบที่ปรับตัวสูงขึ้นในช่วง1-2ปีที่ผ่านมา
สร้างแรงจูงใจให้ชาวไร่เพิ่มพื้นที่ปลูกสับปะรดเพิ่มขึ้น

ปริมาณวัตถุดิบที่คาดว่าจะเพิ่มขึ้นในปี 2561
อาจส่งผลให้ราคาวัตถุดิบและราคาผลิตภัณฑ์ปรับลดลงอย่างรวดเร็ว
ซึ่งเป็นผลต่อมูลค่ารายได้ที่จะลดลงเนื่องจากราคาขายที่ลดลง
และกระทบต่อผลการดำเนินงานของบริษัทได้

การแข่งขันด้านการตลาดกับประเทศคู่แข่งหลัก อย่างเช่น อินโดนีเซีย และฟิลิปปินส์
ประเทศไทยยังคงเสียเปรียบในด้านอัตราภาษีนำเข้า เนื่องจากยุโรปได้ยกเลิกสิทธิพิเศษในด้านภาษี
(GSP) แก่ประเทศไทย
ซึ่งจะทำให้ผู้นำเข้าในยุโรปที่นำเข้าสินค้าจากประเทศไทยต้องเสียภาษีเพิ่มขึ้นประมาณ 3.50%
อินโดนีเซีย ซึ่งได้รับการยกเว้นภาษีดังกล่าว และฟิลิปปินส์ซึ่งได้รับการยกเว้นภาษี GSP+
เช่นเดียวกัน นอกเหนือจากนี้ การกีดกันทางการค้าด้วยข้อกำหนดต่าง ๆ
ยังคงเป็นอุปสรรคในการส่งออกสินค้าของไทยต่อไป

โครงสร้างรายได้ของบริษัท (งบการเงินรวม)

  หน่วย : 1,000 บาท

[TABLE]

2.1 ลักษณะผลิตภัณฑ์หรือบริการ

บริษัท อาหารสยาม จำกัด (มหาชน) ดำเนินธุรกิจอุตสาหกรรมเกษตร ประเภทแปรรูปสินค้าเกษตร เช่น สับปะรดและผลไม้ตามฤดูกาลต่าง ๆ โดยเป็นผู้ผลิตรายใหญ่ของประเทศ ผลิตภัณฑ์ส่วนใหญ่ส่งออกไปต่างประเทศ โดยมีผลิตภัณฑ์ต่าง ๆ ดังนี้

(1) สับปะรดกระป๋องและบรรจุถุงพลาสติก

(1) น้ำสับปะรดเข้มข้นบรรจุถุงปลอดเชื้อ

(1) ผลไม้กระป๋องตามฤดูกาล

    2.  การตลาดและภาวะการแข่งขัน

(1) การตลาด

  ผลิตภัณฑ์ที่ผลิตได้ทั้งหมด ของบริษัท ได้ส่งออกไปจำหน่ายยังประเทศต่างๆ ทั่วโลก

โดยมีตลาดสำคัญ คือ ยุโรป อเมริกาเหนือ เอเชีย ตะวันออกกลาง และอื่น ๆ ตามลำดับ
โดยจัดจำหน่ายผ่านผู้นำเข้าโดยตรง และ ตัวแทนจำหน่ายภายในประเทศ
ผลิตภัณฑ์ส่วนใหญ่จะผลิตภายใต้เครื่องหมายการค้าของลูกค้า
และมีบางส่วนผลิตและจำหน่ายภายใต้เครื่องหมายการค้าของบริษัท “SIAM FOOD”

กระบวนการผลิตสินค้าของบริษัทได้ผ่านการรับรองตามมาตรฐานระดับสากล
และเป็นสินค้าที่มีคุณภาพสูง ที่ได้รับการยอมรับของลูกค้าทั่วโลก โดยการผลิตและส่งออกมานานกว่า
47 ปี ซึ่งผลิตภัณฑ์ของบริษัท ได้รับการรับรองมาตรฐาน GMP, HACCP, BRC, ISO 9001, ISO
14001, OHSAS 18001 และ มรท. 8001-2553

(2) ภาวะการแข่งขัน

(1) แม้ประเทศไทยจะมีโรงงานผลิตสับปะรดกระป๋องมากถึง 22 ราย
    มีต้นทุนการผลิตสูงกว่าประเทศคู่แข่งเมื่อเปรียบเทียบกับประเทศฟิลิปปินส์ และอินโดนิเซีย
    ที่มีโรงงานผลิตสับปะรดกระป๋องรายใหญ่เพียง 2 ราย มีต้นทุนการปลูกต่ำกว่า
    และได้สิทธิประโยชน์ทางภาษี GSP
    แต่อย่างไรก็ดีประเทศไทยยังสามารถเป็นผู้ครองส่วนแบ่งทางการตลาดสูงสุด
    และสามารถทำราคาขายสูงกว่าคู่แข่ง เนื่องจาก คุณภาพของผลไม้ และปริมาณที่สม่ำเสมอ
    เทคโนโลยี และความชำนาญในการผลิต

(1) ต้นทุนในการผลิตและส่งออกมีแนวโน้มที่สูงขึ้น ต้นทุนในการเพาะปลูก (ปุ๋ย), ค่าแรงขั้นต่ำ
    ของพนักงานในโรงงานและไร่, ค่าขนส่งที่สูงขึ้น อาจจะเป็นอุปสรรคต่อการส่งออกในอนาคต
    นอกจากนี้ อัตราแลกเปลี่ยนเงินบาทที่แข็งค่าขึ้นเมื่อเปรียบเทียบกับดอลล่าร์สหรัฐฯ
    มีผลกระทบโดยตรงกับการส่งออก

(2) บริษัท ยังคงเน้นความสำคัญ ในการเพิ่มประสิทธิภาพการผลิต คุณภาพ
    และการจัดการที่มีประสิทธิผล
    เพื่อรักษาสถานะภาพความเป็นผู้นำในการผลิตและความพึงพอใจของลูกค้าสูงสุด

(3) ผลประกอบการของธุรกิจสับปะรดของประเทศไทยขึ้นอยู่กับปริมาณและราคาของสับปะรดสดที่ผลิตได้ในแต่ละปีของชาวไร่ประกอบกับสภาพอากาศในแต่ละปี
    ซึ่งหากราคาสับปะรดดีชาวไร่ก็จะปลูกกันมากจนเกินความต้องการ
    เมื่อราคาตกต่ำชาวไร่ก็จะปลูกน้อยลง ราคาสับปะรดสดจึงมีความผันผวนค่อนข้างสูง
    ส่งผลกระทบกับราคาขายสับปะรดกระป๋องตามหลักอุปสงค์และอุปทาน โดยในปี 2560
    ประเทศไทยมีวัตถุดิบมากขึ้นกว่าปี 2559 ทำให้บริษัทสามารถปรับราคาขายได้น้อย
    แต่ยังคงรักษากำไรในปี 2560 ได้

2.3 การจัดหาผลิตภัณฑ์หรือบริการ

(ก) กำลังการผลิตรวม

+----------------------------+------+------+------+------+-----+-----+
|                            | 2560 | 2559 | 2558 | 2557 | 2   | 2   |
|                            |      |      |      |      | 556 | 555 |
|                            | (    | (    |      |      |     |     |
|                            | ต.ค. | ม.ค. |      |      |     |     |
|                            | 59 - | –    |      |      |     |     |
|                            | ก.ย  | ก    |      |      |     |     |
|                            | .60) | .ย.) |      |      |     |     |
+----------------------------+------+------+------+------+-----+-----+
| กำลังการผลิต (พันหีบมาตรฐาน)   | 5    | 5    | 5    | 5    | 5,  | 5,  |
|                            | ,500 | ,500 | ,500 | ,500 | 500 | 500 |
+----------------------------+------+------+------+------+-----+-----+
| ปริมาณการผลิตจริง             | 3    | 2    | 3    | 2    | 3,  | 3,  |
| (พันหีบมาตรฐาน)              | ,755 | ,281 | ,604 | ,836 | 910 | 740 |
+----------------------------+------+------+------+------+-----+-----+
| อัตราการใช้กำลังการผลิต        | 6    | 4    | 6    | 5    | 71  | 68  |
| (ร้อยละ)                    | 8.27 | 1.47 | 5.52 | 1.56 | .09 | .00 |
+----------------------------+------+------+------+------+-----+-----+
| อัตราการเพิ่มของปริมาณการผลิต   | 6    | (36  | 2    | (27  | (4. | (   |
| (ร้อยละ)                    | 4.63 | .71) | 7.08 | .47) | 54) | 10. |
|                            |      |      |      |      |     | 20) |
+----------------------------+------+------+------+------+-----+-----+

กำลังการผลิตและปริมาณการผลิตน้ำเข้มข้น

+----------------------------+------+------+------+------+-----+-----+
|                            | 2560 | 2559 | 2558 | 2557 | 2   | 2   |
|                            |      |      |      |      | 556 | 555 |
|                            | (    | (    |      |      |     |     |
|                            | ต.ค5 | ม.ค. |      |      |     |     |
|                            | 9. - | –    |      |      |     |     |
|                            | ก.ย  | ก    |      |      |     |     |
|                            | .60) | .ย.) |      |      |     |     |
+----------------------------+------+------+------+------+-----+-----+
| กำลังการผลิต (ตัน)            | 17   | 17   | 17   | 17   | 17, | 17, |
|                            | ,500 | ,500 | ,500 | ,500 | 500 | 500 |
+----------------------------+------+------+------+------+-----+-----+
| ปริมาณการผลิตจริง (ตัน)        | 8    | 5    | 7    | 6    | 9,  | 8,  |
|                            | ,677 | ,448 | ,256 | ,472 | 106 | 527 |
+----------------------------+------+------+------+------+-----+-----+
| อัตราการใช้กำลังการผลิต        | 4    | 3    | 4    | 3    | 52  | 48  |
| (ร้อยละ)                    | 9.58 | 1.13 | 1.46 | 6.98 | .03 | .70 |
+----------------------------+------+------+------+------+-----+-----+
| อัตราการเพิ่มของปริมาณการผลิต   | 5    | (24  | 1    | (28  | 6   | (   |
| (ร้อยละ)                    | 9.25 | .92) | 2.11 | .93) | .84 | 13. |
|                            |      |      |      |      |     | 42) |
+----------------------------+------+------+------+------+-----+-----+

วัตถุดิบและผู้จำหน่ายวัตถุดิบ

บริษัทจัดหาวัตถุดิบและวัสดุที่ใช้ในการผลิต ทั้งจากภายในและต่างประเทศ
โดยเป็นวัตถุดิบในประเทศประมาณร้อยละ 98 เช่น สับปะรด ผลไม้ต่าง ๆ กระป๋อง กล่องกระดาษ
และฉลาก ส่วนที่เหลือร้อยละ 2 เป็นการนำเข้า เช่น ถุงปลอดเชื้อ เป็นต้น

  (ข) ผลกระทบต่อสิ่งแวดล้อม

อุตสาหกรรมการผลิตสับปะรดบรรจุในภาชนะที่ปิดผนึก จะมีน้ำเสียที่เกิดจากกระบวนการผลิต
ซึ่งผู้ประกอบการจะต้องปฏิบัติให้เป็นไปตามข้อกำหนดของกรมโรงงาน กระทรวงอุตสาหกรรม
ที่กำหนดค่า Biochemical Oxygen Demand (B O D)
หรือค่าของปริมาณออกซิเจนที่จุลินทรีย์ต้องการใช้ในการย่อยสลายสารอินทรีย์ที่อยู่ในน้ำ
ต้องมีค่าไม่เกิน 20 มิลลิกรัมต่อลิตร ค่า Chemical Oxygen Demand (C O D) ไม่เกิน 120
มิลลิกรัมต่อลิตร

บริษัทมีมาตรการบำบัดน้ำทิ้งของโรงงาน โดยมีระบบบำบัดน้ำเสียได้วันละ 4,000 ลูกบาศก์เมตร
โดยวิธีธรรมชาติ (Waste Stabilization Pond) โดยใช้ที่ดินประมาณ 180 ไร่
ขุดเป็นบ่อจำนวน 9 บ่อ บำบัด 5 ขั้นตอน คือ Pump Sump, Anaerobic3 Pond,
Facultative4 Pond, Water Hyacinth Pond และ Polishing Pond
น้ำเสียจะผ่านไปตามบ่อต่าง ๆ ทั้ง 9 บ่อ
เพื่อปรับสภาพกรดและด่างของน้ำให้ได้มาตรฐานของกรมโรงงานก่อนปล่อยทิ้งสู่ธรรมชาติ
และบริษัทได้ดำเนินการติดตั้งเครื่องวัด BOD น้ำทิ้งนอกระบบ จัดส่งให้กรมโรงงาน (On Line)
นอกจากนี้บริษัทได้ดำเนินการใช้งบลงทุนคลุมบ่อ Anaerobic pond บ่อที่ 1
เพื่อเก็บแก๊ซชีวภาพกลับมาเป็นเชื้อเพลิงในการเผาไหม้แทนน้ำมันเตา
ซึ่งสามารถใช้งานได้ตั้งแต่เดือนพฤศจิกายน 2556 สามารถประหยัดเชื้อเพลิงได้ประมาณ 12
ล้านบาทต่อปี
และยังสามารถควบคุมกลิ่นไม่ให้รบกวนประชาชนที่พักอาศัยอยู่บริเวณใกล้เคียงบ่อน้ำเสีย

3.  ปัจจัยความเสี่ยง

บริษัทประกอบธุรกิจอุตสาหกรรมอาหาร ผลิตภัณฑ์หลักได้แก่ สับปะรดกระป๋อง
สับปะรดบรรจุถุงปลอดเชื้อ น้ำสับปะรดเข้มข้นบรรจุถุงปลอดเชื้อ ผลไม้รวม (สับปะรด,
มะละกอแดง, มะละกอเหลือง, ฝรั่ง) ผลไม้ตามฤดูกาล (ได้แก่ มะม่วง เงาะสอดไส้สับปะรด)

ประเทศไทยเป็นแหล่งผลิตสับปะรดที่ใหญ่ที่สุดในโลก
ปริมาณสับปะรดสดที่ผลิตได้ในแต่ละปีขึ้นอยู่กับการปลูกของชาวไร่และสภาพอากาศ
หากราคาสับปะรดดี ชาวไร่ก็จะปลูกกันมาก จนเกินความต้องการ เมื่อราคาตกต่ำ
ชาวไร่ก็จะปลูกน้อยลง ราคาสับปะรดจึงผันผวนค่อนข้างสูง
ซึ่งส่งผลกระทบต่อราคาขายสับปะรดกระป๋อง ตามหลักการของอุปสงค์ (Demand) และอุปทาน
(Supply) การคาดการณ์เกี่ยวกับปริมาณ
และราคาผลสับปะรดสดจึงเป็นปัจจัยสำคัญอย่างหนึ่งในการบริหารงานของบริษัท

ในปี 2560 บริษัทวิเคราะห์และประเมินความเสี่ยงของการดำเนินงานตามมาตรฐาน COSO
เหมือนเช่นปีที่ผ่านมา โดยกำหนดประเภทความเสี่ยงไว้ 4 ด้าน ได้แก่ 1. ด้านกลยุทธ์ 2.
ด้านการผลิต 3. ด้านการตลาด และ 4. ด้านการปฏิบัติการ
โดยจากการประเมินปัจจัยความเสี่ยงของธุรกิจที่สำคัญมี 4 ประเภท ดังนี้

1. ความเสี่ยงเกี่ยวกับวัตถุดิบสับปะรด
เป็นเรื่องปริมาณของสับปะรดที่จะมีมากหรือน้อยตามสภาพดินฟ้าอากาศแต่ละปี
ซึ่งจะมีผลต่อราคารับซื้อ และต้นทุนของผลิตภัณฑ์ของบริษัทโดยตรง
แม้ว่าบริษัทมีไร่ปลูกสับปะรดของบริษัทเองอยู่ก็ตาม
ซึ่งสามารถส่งเป็นวัตถุดิบสำหรับการผลิตแต่ละปีประมาณร้อยละ 18 ของการผลิต
ดังนั้นการจัดหาจากชาวไร่ที่เป็น Contract Farming กว่า 1,000 ราย
ให้การส่งเสริมและพัฒนาชาวไร่ให้ได้ Yield ต่อไร่สูงขึ้นให้ใกล้เคียงกับไร่บริษัท ก็เป็นสิ่งจำเป็น
และความสัมพันธ์อันดีระหว่างชาวไร่และบริษัทมีมากว่า 47 ปี
ทำให้สามารถบริหารจัดการเรื่องการปลูกตั้งแต่เริ่มต้น จนถึงการเก็บผลส่งโรงงานของบริษัทได้ดี
เพื่อลดความเสี่ยงเกี่ยวกับวัตถุดิบสับปะรด บริษัทได้วางแผนการเพิ่มพื้นที่เพาะปลูกสับปะรดให้มากขึ้น
ด้วยการขยายพื้นที่เช่าไปยังที่ที่มีศักยภาพ และจัดหาชาวไร่มาร่วมเป็น Contract Farming
กับบริษัทเพิ่มขึ้น

2.  ความเสี่ยงด้านการผลิต จากสถานการณ์วัตถุดิบสับปะรดที่มีน้อยในช่วง 2 ปีที่ผ่านมา
    ทำให้ราคาสับปะรดสดสูงต่อเนื่อง เกษตรกรได้เพิ่มพื้นที่ปลูกสับปะรดมากขึ้น
    ดังนั้นปริมาณสับปะรดในปี 2561 คาดว่าจะมีจำนวนมากขึ้น ส่งผลให้ราคารับซื้อวัตถุดิบต่ำลง
    ทำให้ลูกค้าชะลอการสั่งซื้อผลิตภัณฑ์ ส่งผลต่อปริมาณสินค้าคงคลังอาจมีมากขึ้น
    เพื่อลดความเสี่ยงด้านผลิตภัณฑ์เสียหายจากการหมดอายุและค่าใช้จ่ายในการจัดเก็บสินค้า
    บริษัทได้วางแผนการผลิตให้สอดคล้องกับคำสั่งซื้อของลูกค้า
    ตลอดจนจัดสรรแรงงานและเครื่องจักรให้มีประสิทธิภาพสูงสุด

3.  ความเสี่ยงทางการตลาด เนื่องจากการขายสินค้าเป็นการส่งออกเป็นหลัก โดยผู้ซื้อเป็น

ผู้จัดหาและนำเข้าสินค้าบริโภคของต่างประเทศจากประเทศต่าง ๆ ทั่วโลก
ลักษณะการเจรจาสัญญาซื้อขายมักจะเป็นการซื้อขายล่วงหน้าเพื่อส่งมอบกันในระยะเวลา 1-3 เดือน
และบางรายอาจยาวถึง 12 เดือน แต่ราคาวัตถุดิบอาจปรับสูงขึ้นได้เมื่อมีการผลิตเพื่อส่งออก
ดังนั้นการพิจารณาระยะเวลาขายสินค้าล่วงหน้าเป็นระยะสั้นหรือยาวจะต้องคำนึงถึงปัจจัยแวดล้อมทั้งอุปสงค์และอุปทานของตลาด
และการผลิตของโรงงานอื่น ๆ ในประเทศ ตลอดจนของประเทศผู้ผลิตรายสำคัญ ๆ ที่เป็นคู่แข่ง
ได้แก่ อินโดนีเซีย และฟิลิปปินส์

นอกจากนี้ด้านการตลาดยังจะต้องคำนึงถึงภาวะเศรษฐกิจโลก
เพื่อประเมินปริมาณการขายในแต่ละภูมิภาค
และความเสี่ยงเรื่องการรับชำระเงินของลูกค้าควบคู่กันไปด้วย
อย่างไรก็ดีลูกค้าส่วนใหญ่จะเป็นลูกค้าที่ติดต่อซื้อขายกันมานาน
จึงสามารถพิจารณาจากประวัติที่ผ่านมาได้เพื่อลดความเสี่ยงทางการตลาดบริษัทได้วางแผนดำเนินการดังนี้

-   บริหารยอดขาย และราคาขายให้ได้ตามเป้าหมาย
    โดยคำนึงถึงจำนวนและคุณภาพวัตถุดิบที่รับเข้า และ

  แผนการผลิตทั้งปี

-   วิเคราะห์และประเมินสถานการณ์ค่าเงินบาทอย่างต่อเนื่อง

-   กำหนด credit limit สำหรับลูกค้าแต่ละราย เพื่อป้องกันความเสี่ยงในกรณีผิดนัดชำระ

-   ร่วมงานแสดงสินค้าทั้งในและต่างประเทศ เพื่อติดตามสถาณะการณ์ตลาดโลก
    ประกอบกับหาคู่ค้า

  เพิ่มขึ้น

-   เยี่ยมเยียนลูกค้าต่างประเทศ เพื่อกระชับความสัมพันธ์ที่ดี และเป็นคู่ค้าร่วมในระยะยาว

4.  ความเสี่ยงทางการเงิน ลักษณะการขายผลิตภัณฑ์ของบริษัทเป็นการส่งออกมากกว่าร้อยละ 95

และซื้อขายเป็นสกุลเงินดอลล่าร์สหรัฐฯ เป็นส่วนมาก มีสกุลเงินยูโร และเงินปอนด์อังกฤษบางส่วน
ในปี 2560 ที่ผ่านมาเงินดอลล่าร์สหรัฐฯ มีความผันผวนสูงมาก
และอ่อนค่าค่อนข้างเร็วเมื่อเปรียบเทียบกับเงินบาท
ทำให้มีผลกระทบต่อรายได้และกำไรของบริษัทเป็นสำคัญ เพื่อลดความเสี่ยงในเรื่องอัตราแลกเปลี่ยน
บริษัทได้ทำสัญญาขายเงินตราต่างประเทศล่วงหน้ากับธนาคารอย่างรอบคอบ

ซึ่งในปีนี้ บริษัทเน้นด้านกลยุทธ์ในการลดความเสี่ยงของธุรกิจ ดังนี้

-   ลดต้นทุนการผลิต

-   ขายให้ได้ราคาที่สูงกว่าต้นทุน

-   เพิ่มการขายผลิตภัณฑ์อื่นๆ นอกเหนือจากผลิตภัณฑ์หลักของบริษัท เช่น มะม่วง
    เงาะสอดไส้สับปะรด ผลไม้รวม และอาหารสัตว์

-   ปรับการขายให้สอดคล้องกับสถานการณ์ ตามภาวะของผู้ขาย และ ภาวะของผู้ซื้อ

  หลังการดำเนินกิจกรรมควบคุมความเสี่ยง บริษัทสามารถควบคุมได้ตามแผนงาน

4. ทรัพย์สินที่ใช้ในการประกอบธุรกิจ

(1) ลักษณะสำคัญของทรัพย์สินถาวรหลักที่บริษัทใช้ในการประกอบธุรกิจ

  ณ วันที่ 30 กันยายน 2560 บริษัทมีสินทรัพย์ถาวรหลักที่ใช้ในการประกอบธุรกิจ ดังนี้

+----------------------------+-----------+--------+-------------------+
| ประเภท/ลักษณะทรัพย์สิน         | ลักษ       | มูลค่า   | ภาระผูกพัน          |
|                            | ณะกรรมสิทธิ์ | ตามบัญชี |                   |
|                            |           |        |                   |
|                            |           | (ล     |                   |
|                            |           | ้านบาท) |                   |
+----------------------------+-----------+--------+-------------------+
| 1.  ที่ดิน ที่ตั้ง                | เป็นเจ้าของ | 177.12 | ไม่มี               |
|                            |           |        |                   |
|   - ที่ดินตั้งโรงงาน อ.บ้านบึง    |           | 23.94  | ไม่มี               |
|   จ.ชลบุรี                   |           |        |                   |
|                            |           | 38.32  | ไม่มี               |
|   1,337-1-35 ไร่            |           |        |                   |
|                            |           | 52.01  | ไม่มี               |
| - ที่ดินไร่ อ.บ้านบึง จ.ชลบุรี     |           |        |                   |
|                            |           | 62.85  |                   |
| 12,154-1-49 ไร่             |           |        |                   |
|                            |           |        |                   |
| - ที่ดินไร่ อ.ครบุรี จ.นครราชสีมา |           |        |                   |
|                            |           |        |                   |
| 2,893-1-45 ไร่              |           |        |                   |
|                            |           |        |                   |
|   - ที่ดินไร่ อ.ชัยบาดาล จ.ลพบุรี |           |        |                   |
|                            |           |        |                   |
|   2,015-1-37 ไร่            |           |        |                   |
|                            |           |        |                   |
| รวมเนื้อที่ดินทั้งหมด 18,501-0-47 |           |        |                   |
| ไร่                         |           |        |                   |
+----------------------------+-----------+--------+-------------------+
| 2.  ที่ดิน ที่ตั้ง                | ทำสัญญาเ   | -      | -                 |
|                            | ช่าระยะยาว |        |                   |
| - ต.หนองขาม(เขาคันทรง)      | 2-3 ปี     |        |                   |
| อ.ศรีราชา                   |           |        |                   |
|                            |           |        |                   |
| จ. ชลบุรี                    |           |        |                   |
|                            |           |        |                   |
| รวมเนื้อที่ 667-0-0 ไร่         |           |        |                   |
|                            |           |        |                   |
| -ต.หนองเสือช้าง อ.หนองใหญ่    |           |        |                   |
| จ.ชลบุรี                     |           |        |                   |
|                            |           |        |                   |
| รวมเนื้อที่ 2,143-1-67 ไร่      |           |        |                   |
|                            |           |        |                   |
| -ต.คลองกิ่ว อ.บ้านบึง จ.ชลบุรี   |           |        |                   |
|                            |           |        |                   |
| รวมเนื้อที่ 49-0-38 ไร่         |           |        |                   |
|                            |           |        |                   |
| รวมเนื้อที่ ที่เช่าทั้งหมด          |           |        |                   |
| 2,859-2-05ไร่               |           |        |                   |
+----------------------------+-----------+--------+-------------------+
| 3. อาคารสำนักงานใหญ่ ที่ตั้ง     | ทำสัญญาเ   | -      | -                 |
|                            | ช่าระยะยาว |        |                   |
| 1 ถ.สาทรใต้ อาคารเอ็มไพร์     | 3 ปี       |        |                   |
| ทาวเวอร์                    |           |        |                   |
|                            |           |        |                   |
| ชั้น 43 แขวงยานนาวา เขตสาทร  |           |        |                   |
|                            |           |        |                   |
| กรุงเทพฯ                    |           |        |                   |
+----------------------------+-----------+--------+-------------------+
| 4. อาคารโรงงานและคลังสินค้า   | เป็นเจ้าของ | 48.86  | ไม่มี               |
| ที่ตั้ง                        |           |        |                   |
|                            |           |        |                   |
| - 218 ม.4 ถ.ฉะเชิงเทรา-สัตหีบ |           |        |                   |
|                            |           |        |                   |
| ต.หนองอิรุณ อ.บ้านบึง จ.ชลบุรี   |           |        |                   |
+----------------------------+-----------+--------+-------------------+
| 5. อาคารสำนักงานไร่ ที่ตั้ง      | เป็นเจ้าของ | 7.73   | ไม่มี               |
|                            |           |        |                   |
| - 160/1 ม.6                | เป็นเจ้าของ | 1.52   | ไม่มี               |
| ถ.ฉะเชิงเทรา-สัตหีบ           |           |        |                   |
|                            |           |        |                   |
| (กม.ที่ 72 สี่แยกหนองปรือ)      |           |        |                   |
|                            |           |        |                   |
| ต.คลองกิ่ว อ.บ้านบึง จ.ชลบุรี    |           |        |                   |
|                            |           |        |                   |
| - 15 ม.7 ต.นิคมลำนารายณ์     |           |        |                   |
| อ.ชัยบาดาล                  |           |        |                   |
|                            |           |        |                   |
| จ.ลพบุรี                     |           |        |                   |
+----------------------------+-----------+--------+-------------------+
| 6. เครื่องจักร                | เป็นเจ้าของ | 169.18 | ไม่มี               |
+----------------------------+-----------+--------+-------------------+

(2) นโยบายการลงทุนในบริษัทย่อยและบริษัทร่วม

เนื่องจากบริษัทมีที่ดินจำนวนมาก ทั้งในจังหวัดชลบุรีและระยอง บางส่วนอยู่ใน ZONE
ที่เหมาะแก่การพัฒนาเป็นนิคมอุตสาหกรรมภาคตะวันออก ซึ่งรัฐบาลได้ลงทุนสาธารณูปโภคอย่างมาก
บริษัทจึงได้ขายที่ดินส่วนหนึ่งให้แก่บริษัทที่ดำเนินการพัฒนาที่ดิน และร่วมลงทุนในบริษัท
อีสเทิร์นซีบอร์ดอินดัสเตรียลเอสเตท (ระยอง) จำกัด ในสัดส่วนร้อยละ 40 ของทุนจดทะเบียน
358 ล้านบาท และมีกรรมการของบริษัทเป็นกรรมการในบริษัทร่วม
โดยดำรงตำแหน่งเป็นประธานกรรมการ 1 ท่าน และกรรมการอีก 2 ท่าน รวม 3 ท่าน
ในจำนวนกรรมการทั้งหมด 7 ท่าน

ผลการดำเนินงานของบริษัทร่วมที่ผ่านมาอยู่ในเกณฑ์ดี
แม้ว่าธุรกิจอสังหาริมทรัพย์โดยทั่วไปยังคงซบเซาอยู่ แต่อุตสาหกรรมรถยนต์ได้เติบโตขึ้น
และบริษัทรถยนต์ชั้นนำของโลก เช่น GM, FORD - MAZDA
ได้เลือกลงทุนในโครงการของบริษัทร่วม ทำให้อุตสาหกรรมต่อเนื่อง และอุตสาหกรรมอื่น ๆ เช่น
ประเภทอาหาร, Packaging ก็เลือกลงทุนในโครงการของบริษัทร่วมเช่นกัน

ผลประกอบการที่ผ่านมา มีดังนี้

ปี 2560 กำไรสุทธิ (ต.ค.59-ก.ย.60) 438.70 ล้านบาท

ปี 2559 กำไรสุทธิ (ม.ค.-ก.ย.) 178.51 ล้านบาท

ปี 2558 กำไรสุทธิ 88.50 ล้านบาท

ปี 2557 กำไรสุทธิ 659.79 ล้านบาท

ปี 2556 กำไรสุทธิ 1,869.39 ล้านบาท

ปี 2555 กำไรสุทธิ 213.61 ล้านบาท

ปี 2554 กำไรสุทธิ 150.61 ล้านบาท

ปี 2553 กำไรสุทธิ 150.66 ล้านบาท

ปี 2552 กำไรสุทธิ 59.11 ล้านบาท

ปี 2551 กำไรสุทธิ 304.09 ล้านบาท

ปี 2550 กำไรสุทธิ 215.19 ล้านบาท

ปี 2549 กำไรสุทธิ 148.38 ล้านบาท

ปี 2548 กำไรสุทธิ 203.16 ล้านบาท

5. ข้อพิพาททางกฎหมาย

- ไม่มี -

6. ข้อมูลทั่วไปและข้อมูลสำคัญอื่น

ข้อมูลทั่วไป

ชื่อบริษัท : บริษัท อาหารสยาม จำกัด (มหาชน)

ลักษณะการประกอบธุรกิจ : ประกอบธุรกิจเป็นผู้ผลิต
และจำหน่ายอาหารแปรรูปจากพืชผลการเกษตร

เพื่อการส่งออก

ที่ตั้งสำนักงานใหญ่ : เลขที่ 1 อาคารเอ็มไพร์ทาวเวอร์ ชั้น 43 ถนนสาทรใต้ แขวงยานนาวา

เขตสาทร กรุงเทพมหานคร 10120

เลขทะเบียนบริษัท : 0107536000072

โฮมเพจบริษัท : www.siamfood.co.th/

โทรศัพท์ : 0-2287-7000

โทรสาร : 0-2670-0154

ทุนจดทะเบียน : 300,000,000 บาท

ทุนจดทะเบียนเรียกชำระแล้ว : 210,000,000 บาท

ชนิดหุ้น : หุ้นสามัญ

จำนวนหุ้นสามัญที่เรียกชำระแล้ว : 21,000,000 หุ้น

มูลค่าที่ตราไว้ : หุ้นละ 10 บาท

ข้อมูลสำคัญอื่น

บริษัท อาหารสยาม จำกัด (มหาชน) ได้ลงทุนในบริษัทอื่น โดยถือหุ้นในสัดส่วนตั้งแต่ร้อยละ 10
ขึ้นไปมี 3 บริษัท ดังนี้ :

ณ วันที่ 30 กันยายน 2560

  ----------- --------- ------------------------------------------------------- -------------- ------- ------------ -----------
  ชื่อบริษัท                ประเภทกิจการ / ลักษณะของธุรกิจ                              จำนวนเงินลงทุน           ทุนจดทะเบียน   ทุนชำระแล้ว

                                                                                ล้านบาท         ร้อยละ   ล้านบาท       ล้านบาท

  บริษัท ควอลิตี้  บริษัทย่อย   ตั้งอยู่ที่ 222 หมู่ 3 บ้านหนองนกน้อย ตำบลหินเหล็กไฟ อำเภอหัวหิน      400            99.99   400          400
  ไพน์แอปเปิล             จังหวัดประจวบคีรีขันธ์ 77110 เป็นผู้ผลิต                                                              
  โปรดักส์ จำกัด           และจำหน่ายสับปะรดบรรจุกระป๋อง และน้ำสับปะรดเข้มข้นเพื่อการส่งออก                                       

  บริษัท        บริษัทย่อย   ตั้งอยู่ที่ 1 อาคารเอ็มไพร์ ทาวเวอร์ ชั้น 43 ถนนสาทรใต้ แขวงยานนาวา 0.25           99.99   1            0.25
  อาหารสยาม             เขตสาทร กรุงเทพมหานคร 10120 เพื่อประกอบธุรกิจค้าขาย                                               
  (2513) จำกัด           และธุรกิจลงทุน จัดหาวัตถุดิบทั้งในและต่างประเทศ และขยายการลงทุนใน                                      
                        AEC                                                                                         

  บริษัท อีสเทิร์น บริษัทร่วม   ตั้งอยู่ที่ตำบลปลวกแดง อำเภอปลวกแดง จังหวัดระยอง                143.20         40      358          358
  ซีบอร์ด                 มีพื้นที่นิคมอุตสาหกรรมรวมทั้งสิ้นประมาณ 9,726 ไร่ (3,890 เอเคอร์)                                       
  อินดัสเตรียล             โดยเป็นการร่วมทุนระหว่างบริษัท เหมราชฯ และบริษัท อาหารสยามจำกัด                                      
  เอสเตท                (มหาชน) ในอัตราส่วน 60 : 40                                                                   
  (ระยอง)               โดยเริ่มการพัฒนาที่ดินเป็นนิคมอุตสาหกรรมพร้อมระบบสาธารณูปโภคต่างๆ                                       
  จำกัด                  ในจังหวัดระยอง และชลบุรี จัดตั้งบริษัทเมื่อวันที่ 10 พ.ย. 2537                                            
                        เพื่อจำหน่ายให้แก่นักลงทุนทั้งชาวไทยและชาวต่างประเทศได้                                                
                        เพื่อจำหน่ายให้แก่นักลงทุนทั้งชาวไทยและชาวต่างประเทศ                                                  
  ----------- --------- ------------------------------------------------------- -------------- ------- ------------ -----------

ข้อมูลอ้างอิง

บริษัท ศูนย์รับฝากหลักทรัพย์ (ประเทศไทย) จำกัด

เลขที่ 93  อาคารตลาดหลักทรัพย์แห่งประเทศไทย ถนนรัชดาภิเษก แขวงดินแดง เขตดินแดง 

กรุงเทพฯ 10400

โทรศัพท์ : 0 2009-9000 

ผู้ตรวจสอบบัญชี

บริษัท เคพีเอ็มจี ภูมิไชย สอบบัญชี จำกัด

เลขที่ 1 อาคารเอ็มไพร์ทาวเวอร์ ชั้น 50-51 ถนนสาทรใต้ แขวงยานนาวา เขตสาทร กรุงเทพฯ
10120

โทรศัพท์ 0-2677-2000

นักลงทุนสัมพันธ์

นายเกียรติศักดิ์ เลิศศิริอมร

เลขที่ 1 อาคารเอ็มไพร์ทาวเวอร์ ชั้น 43 ถนนสาทรใต้ แขวงยานนาวา เขตสาทร
กรุงเทพมหานคร 10120

โทรศัพท์ : 0-2287-7003 โทรสาร : 0-2670-0154

E-mail : Kiartisak.l@siamfood.co.th

สถาบันการเงินที่ติดต่อประจำมีดังนี้

1 ธนาคารกสิกรไทย จำกัด (มหาชน) สำนักงานใหญ่ ตั้งอยู่เลขที่ 1 ถนนราษฏร์บูรณะ
เขตราษฏร์บูรณะ กรุงเทพมหานคร 10140 โทรศัพท์ 0-2871-3650-5

2. ธนาคารทหารไทย จำกัด (มหาชน) สำนักงานใหญ่ ตั้งอยู่เลขที่ 3000 ถนนพหลโยธิน
เขตจตุจักร กรุงเทพมหานคร 10900 โทรศัพท์ 0-2242-3980-1

3. ธนาคารกรุงเทพ จำกัด (มหาชน) สำนักงานใหญ่ ตั้งอยู่เลขที่ 333 ถนนสีลม แขวงบางรัก
เขตบางรัก กรุงเทพมหานคร 10500โทรศัพท์ 0-2626-3327

4. ธนาคารยูไนเต็ด โอเวอร์ซีส์ (ไทย) จำกัด (มหาชน) ตั้งอยู่เลขที่ 191 ถนนสาทรใต้
เขตสาทร กรุงเทพมหานคร 10120 โทรศัพท์ 0-2343-3000

5. ธนาคารกรุงศรีอยุธยา จำกัด (มหาชน) สำนักงานใหญ่ ตั้งอยู่เลขที่ 1222 ถนนพระราม 3
แขวงบางโพงพาง เขตยานนาวา กรุงเทพมหานคร 10120 โทรศัพท์ 0-2296-3915-6

6. ธนาคารกรุงไทย จำกัด (มหาชน) สาขาเยาวราช ตั้งอยู่เลขที่ 260 ถนนเยาวราช
แขวงจักรวรรดิ เขต

สัมพันธวงศ์ กรุงเทพมหานคร 10100 โทรศัพท์ 0-2222-0131-45

ทั้งนี้ ผู้ลงทุนสามารถศึกษาข้อมูลของบริษัท อาหารสยาม จำกัด (มหาชน)
เพิ่มเติมได้จากแบบแสดงรายการข้อมูลประจำปี (แบบ 56-1) ของบริษัทที่แสดงไว้ใน
www.sec.or.th หรือ www.siamfood.co.th